Monreale

Ang Monreale (; bigkas sa Italyano: [monreˈaːle]; Siciliano: Murriali) ay isang bayan at comune (komuna o munisipalidad) sa Kalakhang Lungsod ng Palermo, rehiyon ng Sicilia, Katimugang Italya. Matatagpuan ito sa dalisdis ng Monte Caputo, kung saan matatanaw ang napakayabong na lambak na tinatawag na "La Conca d'oro" (ang Ginintuang Kabibe), isang lugar ng produksyon ng mga puno ng narangha, oliba, at almendras, na ang ani ay iniluluwas sa maraming dami. Ang bayan, na may populasyon na humigit-kumulang 39,000, ay humigit-kumulang  sa loob ng bansa (timog) ng Palermo, ang kabesera ng rehiyon.

Bumubuo ang Monreale ng sarili nitong arkidiyosesis at luklukan ng Katedral ng Monreale, isang makasaysayang Normando-Bisantinong katedral, isa sa ilang mga gusaling pinangalanan sa Pandaigdigang Pamanang Pook ng UNESCO, isang grupo ng siyam na nakatalaga bilang Arab-Norman Palermo at ang Cathedral Churches ng Cefalù at Monreale.

Kasaysayan 
Matapos ang pananakop ng mga Arabe sa Palermo (ang Emirato ng Sicilia), napilitan ang Obispo ng Palermo na ilipat ang kaniyang luklukan sa labas ng kabesera. Ang papel ng isang katedral ay itinalaga sa isang maliit na simbahan, Aghia Kiriaki, sa isang kalapit na nayon na kalaunan ay kilala bilang Monreale. Matapos ang pananakop ng mga Normando noong 1072, binawi ng mga Kristiyano ang dating katedral ng Palermo. Malamang na ang papel ng nayon bilang pansamantalang sentrong simbahan ay may bahagi sa desisyon ni Haring Guillermo II na magtayo ng isang katedral dito.

Ugnayang pandaigdig 
Ang Monreale ay kakambal sa:

  Bielsko-Biała, Polonya

Mga kilalang mamamayan 

 Rocky Segretta (1899–1953), Amerikanong manlalaro ng futbol

Tingnan din 

 Arabe-Normandong Palermo at ang mga Simbahan Katedral ng Cefalù at Monreale

Mga sanggunian

Mga panlabas na link 

 Gabay sa turista ng Monreale
 Adrian Fletcher's Paradoxplace – Monreale Cathedral and Cloisters

Mga artikulong naglalaman ng Italyano